Projektas

MIRUSIŲ ŽMONIŲ PALAIKŲ VEŽIMO MEDICINOS EKSPERTAMS PASLAUGŲ 
TEIKIMO SUTARTIS Nr. 
2026 m. _____________  d.
Varėna

 ________________________________(toliau – Paslaugos teikėjas), atstovaujama įmonės direktoriaus _____________________, veikiančio pagal bendrovės įstatus, ir Varėnos rajono savivaldybės administracija (toliau – Užsakovas), atstovaujama administracijos direktorės Vilmos Miškinienės, veikiančios pagal Savivaldybės administracijos veiklos nuostatus, toliau bendrai vadinami „Šalimis“, sudarė šią paslaugų teikimo sutartį (toliau – Sutartis) ir susitarė dėl toliau išvardintų sąlygų.
1. SUTARTIES DALYKAS
1.1. Sutarties dalykas – mirusių žmonių palaikų vežimo medicinos ekspertams paslaugos (toliau – Paslauga, paslaugos).
2. SUTARTIES KAINA 
2.1. Sudaroma fiksuoto įkainio paslaugų sutartis. Paslaugos įkainis – _______ Eur su PVM.  Preliminari sutarties vertė – ____________ Eur su PVM. 

2.2. Užsakovas nebegalės įsigyti daugiau paslaugų pagal šią sutartį, kai bus pasiektas ____________ eurų su PVM limitas.
2.3. Į Sutartyje nurodytą paslaugų įkainį įtraukti visi Paslaugų teikėjui privalomi mokėti mokesčiai ir visos su paslaugų tiekimu susijusios išlaidos. Jei kai kurie darbai, paslaugos, medžiagos ar mokesčiai nėra įvertinti, laikoma, kad jie bus atliekami, suteikiami neatlygintinai, skaičiuojami iš Paslaugų teikėjo lėšų. Paslaugų teikėjas neturi teisės reikalauti padengti jokių išlaidų, viršijančių Paslaugos įkainį. 

2.4. Užsakovas įsipareigoja sumokėti Paslaugų teikėjui už faktiškai suteiktas paslaugas pagal Sutarties 3.1 punkte nustatytą įkainį be PVM ir PVM (jei taikoma). Sutarties kaina, kurią Užsakovas turi sumokėti Paslaugų teikėjui, priklauso nuo faktiškai suteiktų paslaugų kiekio vykdant Sutartį.
2.5. Paslaugos tiekėjas neįsipareigoja išpirkti visos Sutarties 3.1 papunktyje nustatytos sutarties kainos.

2.6. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Paskutinės pirkimo, kurio pagrindu sudaryta ši Pirkimo sutartis, pasiūlymų pateikimo termino dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 3.9 punkte, viršija 5 Atlikdamos perskaičiavimą Šalys vadovaujasi Lietuvos Statistikos Departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo.

2.7. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.

2.8 Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.

2.9. Nauji įkainiai apskaičiuojami pagal formulę:

, kur

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainis (Eur be PVM)

k – Pagal vartotojų kainų indeksą (pasirenkamas bendras „Vartojimo prekės ir paslaugos“) apskaičiuotas Vartojimo prekių ir paslaugų  kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 

, (proc.) kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas (pasirenkamas bendras „Vartojimo prekės ir paslaugos“).

Indpradžia – laikotarpio pradžios datos (mėnesio) vartojimo prekių ir paslaugų indeksas (pasirenkamas bendras „Vartojimo prekės ir paslaugos“ Pirmojo perskaičiavimo atveju laikotarpio pradžia (mėnuo) yra Paskutinės pirkimo, kurio pagrindu sudaryta ši Pirkimo sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo. 

2.10. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Lietuvos Statistikos Departamentas pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas įkainis „a“ suapvalinamas iki dviejų  skaitmenų po kablelio. 

2.11. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas. 

3. APMOKĖJIMO TVARKA BEI SĄLYGOS
3.1. Užsakovas už suteiktas Paslaugas Paslaugos teikėjui sumoka per 30 (trisdešimt) darbo dienų nuo sąskaitos faktūros pateikimo dienos.
3.2. Užsakovas už suteiktas Paslaugas Paslaugos teikėjui atsiskaito mokėjimo pavedimu į Paslaugos teikėjo nurodytą banko sąskaitą.
4.3. Paslaugos teikėjas:

4.3.1. elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), Paslaugos teikėjas gali pateikti pasirinktomis priemonėmis;

4.3.2. Europos elektroninių sąskaitų faktūrų standarto neatitinkančią elektroninę sąskaitą faktūrą Paslaugos teikėjas gali teikti tik naudodamasis Sąskaitų administravimo bendrosios informacinės sistemos(toliau – SABIS priemonėmis).

4.3.3. Užsakovas elektronines sąskaitas faktūras priima ir apdoroja naudodamasis informacinės sistemos SABIS priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas Užsakovo ir Paslaugos teikėjo bendravimas ir keitimasis informacija naudojantis SABIS.

4. SUSIRAŠINĖJIMAS
5.1. Užsakovo ir Paslaugų teikėjo vienas kitam siunčiami pranešimai turi būti raštiški. Siunčiami pranešimai turi būti siunčiami paštu, elektroniniu paštu arba įteikiami asmeniškai Sutartyje nurodytais adresais. 

5.2. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti.

5. PASLAUGOS TEIKIMO TERMINAI IR SĄLYGOS
6.1. Užsakovas (ir/arba policijos komisariato darbuotojas) informuoja Paslaugų teikėją apie Paslaugos poreikį Paslaugų teikėjo šioje Sutartyje nurodytu telefonu, nurodo iš kokios vietos žmogaus palaikus reikia paimti ir į kurią medicinos ekspertizės paslaugas teikiančią įstaigą juos reikia nuvežti.
6.2. Paslaugų teikėjas žmogaus palaikus pasiima iš nurodytos vietos, įdeda į specialų maišą ir juos perveža tam pritaikytu automobiliu į nurodytą medicinos ekspertizės paslaugą teikiančią įstaigą.

6.3. Teismo ekspertizės įstaigos nedarbo laiku žmogaus palaikai gabenami į paslaugų teikėjo patalpas laikinam saugojimui.

6.4. Paslaugų atlikimo terminas – 2 valandos nuo pranešimo gavimo apie Paslaugos poreikį. 
6.5.  Paslaugos teikėjas  įsipareigoja vykdant Sutartį laikytis šių aplinkosaugos reikalavimų: 
6.5.1. siekti mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, kiek tai įmanoma, Klientui turi būti pateikta elektroniniu formatu, o dokumentacija, kuri turi būti pasirašoma, pasirašoma elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ (toliau – LR aplinkos ministro Įsakymas);

6.5.2. siekti, kad teikiant Paslaugas būtų sunaudojama mažiau gamtos išteklių, skatinti aplinkos užterštumo mažinimą ir taip būtų laikomasi Lietuvos Respublikos aplinkos ministro Įsakymo 4.4.1 punkte nustatyto aplinkos apsaugos kriterijaus, t. y.: siekti, kad būtų vykdoma optimali logistika pasirenkant optimalius paslaugų  maršrutus.

6.5.3. Užsakovas turi teisę prašyti Paslaugos teikėjo pateikti informaciją ir/ar dokumentus, kuris įrodytų Paslaugos teikėjo  aplinkosaugos reikalavimą, numatytą Sutarties 6.5.1. p. laikymąsi;

6.5.4. Užsakovas turi teisę prašyti Paslaugų teikėjo pateikti tiekėjo deklaraciją, patvirtinančią Paslaugos tiekėjo aplinkosaugos reikalavimų, numatytų Sutarties 6.5.2 p., laikymąsi. 

6. PASLAUGOS KOKYBĖ
7.1. Paslaugos kokybė turi atitikti standartų, higienos normų, kokybės tarnybų, reikalavimus.

7.2. Paslaugų teikėjas privalo užtikrinti, kad teismo medicinos ekspertizėms ir tyrimams gabenamų žmogaus palaikų ir su jais susijusių objektų (drabužių, avalynės, daiktų ir kt.) būklė išliktų tokia pati, kokia ji buvo žmogaus mirties, žmogaus palaikų radimo ar ekshumavimo vietoje.

7.3. Užsakovas turi teisę pareikšti pretenziją dėl Paslaugos kokybės ne vėliau kaip per 2 darbo dienas nuo informacijos apie nekokybiškai atliktą Paslaugą gavimo.

7.4. Paslaugos teikėjas per 2 darbo dienas nuo pretenzijos dėl Paslaugos kokybės gavimo turi imtis atitinkamų priemonių trūkumams pašalinti ir Paslaugos kokybei užtikrinti.
7. ŠALIŲ ATSAKOMYBĖ
8.1. Paslaugų teikėjui praleidus paslaugų atlikimo terminą, nurodytą Sutarties 6.4 ir 7.4 papunkčiuose, Paslaugų teikėjas moka Užsakovui 0,02 proc. dydžio delspinigius nuo nesuteiktų Paslaugų kainos už kiekvieną uždelstą dieną.

8.2. Uždelsus laiku atsiskaityti už suteiktas Paslaugas, Užsakovas, Paslaugų teikėjui reikalaujant, moka 0,02 proc. dydžio delspinigius nuo laiku neapmokėtos sumos už kiekvieną uždelstą dieną. 

9. NENUMATYTOS APLINKYBĖS
9.1. Nė viena iš Sutarties Šalių neatsako už dalinį ar visišką įsipareigojimų neįvykdymą, jeigu įrodys, kad įsipareigojimų neįvykdė dėl nenugalimos jėgos (force majeure) aplinkybių. 
9.2. Sutarties Šalis, kuri dėl nenugalimos jėgos (force majeure) aplinkybių negali įvykdyti savo įsipareigojimų, privalo nedelsiant, bet ne vėliau kaip per 5 dienas nuo aplinkybių atsiradimo ar paaiškėjimo, raštu informuoti apie tai kitą Šalį. Pranešime išdėstyti faktai turi būti patvirtinti kompetentingo valdžios organo. Jeigu nenugalimos jėgos (force majeure) aplinkybės užsitęsia ilgiau kaip tris mėnesius, Šalys tarpusavio susitarimu gali nutraukti Sutartį.

9.3. Nenugalimos jėgos (force majeure) aplinkybėmis yra laikomos aplinkybės, pripažintos Lietuvos Respublikos teisės aktų nustatyta tvarka.

10. SUTARTIES GALIOJIMO TERMINAS IR NUTRAUKIMAS
10.1. Sutartis įsigalioja nuo jos pasirašymo momento ir galioja 12 mėn. su galimybe Sutartį pratęsti vieną kartą 12 mėn. 

10.2. Sutartis gali būti nutraukta prieš terminą:

10.2.1. jei kuri nors Šalis nevykdo Sutartyje numatytų įsipareigojimų;

10.2.2. Šalių susitarimu;

10.2.3. vienašališkai, įspėjus kitą Šalį raštu ne vėliau kaip prieš 30 dienų (Sutartį ketinanti nutraukti Šalis turi būti pilnai įvykdžiusi savo įsipareigojimus).

10.3.Šalims nepareiškus noro nutraukti Sutartį likus vienam mėnesiui iki Sutarties galiojimo pabaigos, Sutartis prasitęsia kitiems kalendoriniams metams. 

11. SUTARTIES PAKEITIMAI

11.1. Sutarties sąlygos Sutarties galiojimo laikotarpiu gali būti keičiamos LR viešųjų pirkimų įstatymo 89 straipsnio 1-3 dalyse numatyta tvarka. Visais atvejais keičiant Sutarties sąlygas turi būti nepažeistos 89 straipsnio 4 dalies sąlygos. Sutarties sąlygų pakeitimas turi būti įformintas papildomu susitarimu ir pasirašytas abiejų Šalių. 
11.2. Sudarytos Sutarties Šalis gali būti pakeista LR viešųjų pirkimų įstatymo 89 straipsnio 1 dalies 4 punkte numatytais atvejais. 
11.3. Sutarties sąlygų keitimą gali inicijuoti kiekviena šalis, pateikdama kitai šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 7 d. ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso pirkėjui.
11.4. Sutarties sąlygų pakeitimas turi būti įformintas papildomu susitarimu ir pasirašytas abiejų Šalių.

12. GINČŲ NAGRINĖJIMO TVARKA
12.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

12.2. Bet kokie nesutarimai ar ginčai, kylantys tarp Šalių dėl Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.
13. KITOS SĄLYGOS
13.1. Kiekviena iš Šalių ne vėliau kaip per 3 darbo dienas privalo pranešti kitai Šaliai pasikeitus jos buveinės adresui, kontaktiniams telefonams, faksams bei kontaktiniams arba atsakingiems asmenims. Priešingu atveju, Šalis nepateikusi informacijos apie pasikeitimus, atlygina kitai Šaliai dėl to susidariusius nuostolius.
13.2. Šios Sutarties turinys yra konfidencialus ir negali būti skelbiamas, negali būti su juo supažindinami tretieji asmenys, išskyrus valstybės įgaliotas institucijas. Pažeidusi konfidencialumo sąlygas, Sutarties Šalis kompensuoja kitos Sutarties Šalies patirtus nuostolius įstatymų nustatyta tvarka.

13.3. Atskirų Sutarties sąlygų neįvykdymas ar nereikalavimas jų įvykdyti neatleidžia Šalių nuo kitų sąlygų vykdymo.

13.4. Sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis.

13.5. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.

13.6. Pirkėjo paskirtas asmuo, atsakingas už Sutarties vykdymą, yra Varėnos rajono savivaldybės administracijos Socialinių paslaugų skyriaus vedėja Dalia Stankevičiūtė. Pirkėjo paskirtas asmuo, atsakingas už Sutarties ir pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas, yra Varėnos rajono savivaldybės administracijos Teisės ir civilinės metrikacijos skyriaus vyr. specialistė Asta Daukšytė–Stasiulienė.

13.7. Sutartis pasirašyta dviem vienodą juridinę galią turinčiais egzemplioriais, po vieną kiekvienai Šaliai.

13.8. Pasirašydamos Sutartį Šalys patvirtina, kad ją perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.
13.9. Sutarties priedai galioja tik įforminti raštu ir pasirašyti abiejų Šalių. 
13.10. Sutarties įgyvendinimo metu Šalių susitarimu sudaryti Sutarties priedai, pakeitimai bei papildymai yra neatskiriama šios Sutarties dalis

